มีตกขาวเยอะมาก เป็นคล้ายๆน้ำ มีความข้นเหนียว ปัสสวะบางทีแสบบ้าง และเสลามีเพศสัมพันธ์จะมีเลือดออก เกิดจากอะไรคะ
สวัสดีค่ะ อาการมีตกขาวปริมาณมากกว่าปกติ รวมกับมีแสบเวลาปัสสาวะบางครั้ง มีเลือดออกเวลามีเพศสัมพันธ์ อาจเกิดจาก1. ติดเชื้อหนองในแท้หรือหนองในเทียม ซึ่งจะทำให้มีตกขาวปริมาณมาก มักมีสีเขียวเหลืองคล้ายหนอง แสบหรือเจ็บอวัยวะเพศ เจ็บเวลามีเพศสัมพันธ์ และอาจมีเลือดออกได้ รวมถึงมีปัสสาวะแสบขัด หากเชื้อเช้าสู่มดลูก ก็จะทำให้มีปวดท้องน้อย ไข้ อ่อนเพลียได้2. การอักเสบจากเชื้อแบคทีเรียในช่องคลอด (bacterial vaginosis) ตกขาวจะมีปริมาณมากผิดปกติ และมีกลิ่นเหม็นเหมือนคาวปลา แต่จะไม่ได้ทำให้มีอาการปัสสาวะแสบขัด หรือมีเลือดออกหลังจากมีเพศสัมพันธ์3. มะเร็งปากมดลูก มะเร็งเยื่อบุโพรงมดลูก ซึ่งมักจะมีตกขาวที่มีเลือดปน มีเลือดออกหลังมีเพศสัมพันธ์ เลือดออกกะปริดกะปรอย ปวดท้องน้อยแนะนำว่าหากยังคงมีตกขาวปริมาณมาก หรือยังคงมีเลือดออกหลังจากมีเพศสัมพันธ์ ควรไปพบสูติ-นรีแพทย์เพื่อตรวจหาสาเหตุค่ะ